Lok Sabha Election 2019: कांग्रेस ने यूपी की 7 सीटों पर अपने कैंडिडेट्स नहीं उतारने का किया ऐलान, सपा-बसपा ने छोड़ी हैं 2 सीटें  
कांग्रेस ने सपा-बसपा-रालोद गठबंधन के लिए दिखाया बड़ा दिल
उत्तर प्रदेश में महागठबंधन के लिए छोड़ी 7 सीटें 
जन अधिकार पार्टी से भी किया समझौता
उत्तर प्रदेश में कांग्रेस का सपा और बसपा के साथ गठबंधन नहीं हुआ है लेकिन कांग्रेस की तरफ से सपा-बसपा और आरएलडी के लिए 7 सीटों पर चुनाव नहीं लड़ने का ऐलान किया है.कांग्रेस का यह ऐलान नए संकेतों की तरफ इशारा कर रहा है. उत्तर प्रदेश में कांग्रेस अध्यक्ष राज बब्बर ने एक प्रेस कांफ्रेंस करके बताया कि यूपी में उन 7 सीटों पर कांग्रेस अपने प्रत्याशी नहीं उतारेगी जहां से सपा-बसपा और आरएलडी चुनाव लड़ रहे हैं. इन सीटों में मैनपुरी, कन्नौज, फिरोजाबाद की सीट शामिल हैं. इसके अलावा कांग्रेस उन सीटों पर अपने प्रत्याशी नहीं उतारेगी जहां से मायावती, आरएलडी के अजित सिंह और जयंत चौधरी चुनाव लड़ेंगे. राजबब्बर ने बताया कि वह अपना दल (कृष्णा पटेल गुट) को भी दो सीटें देंगे. जिनमें गोंडा और पीलीभीत शामिल है.
UP Congress chief Raj Babbar: We are leaving 7 seats vacant for SP, BSP and RLD. These include Mainpuri, Kannauj, Firozabad and whatever seats Mayawati ji & RLD's Jayant ji and Ajit Singh contest from. We will also give two seats to Apna Dal - Gonda & Pilibhit. pic.twitter.com/n37SFNa04L
राज बब्बर ने बताया कि हम महान दल के साथ भी बातचीत की स्थिति में हैं. महान दल ने लोकसभा चुनाव में सीट की मांग नहीं की है वह विधानसभा चुनावों में कुछ सीटें चाहते हैं. लोकसभा चुनावों में वह जिन भी सीटों पर अपने उम्मीदवार उतारेंगे, उनके लिए कांग्रेस के चुनाव चिह्न से चुनाव लड़ना चाहते हैं. राजबब्बर ने कहा कि देखते हैं कि हम उनके साथ क्या कर सकते हैं.
UP Congress chief: We had talked to Mahan Dal earlier. They had said they were fine with whatever seats we give them, all they wanted was to contest Vidhan Sabha election. For Lok Sabha elections they had said they'll contest on our symbol. We'll find out a way to work with them. pic.twitter.com/SyyjIooLpn
कांग्रेस पार्टी के नेता राजबब्बर ने बताया कि उत्तर प्रदेश में हम जन अधिकार पार्टी के साथ 7 सीटों पर समझौता कर चुके हैं. इन सात में से 5 सीटों पर जन अधिकार पार्टी के उम्मीदवार उतरेंगे तो वहीं 2 सीटों पर कांग्रेस के प्रत्याशी अपनी उम्मीदवारी पेश करेंगे.
UP Congress chief Raj Babbar: We have reached an agreement on 7 seats with Jan Adhikar party (JAP), out of those 7, JAP will fight on 5 and we will fight on 2. pic.twitter.com/Qfgt29jteL
बता दें कि सपा-बसपा और रालोद ने कांग्रेस के लिए 2 सीटों पर चुनाव नहीं लड़ने का फैसला किया है, जिनमें राहुल गांधी की अमेठी सीट और सोनिया गांधी की रायबरेली सीट शामिल हैं.